《幽居遣怀用王象川韵》
明代·吴允禄

藏身何必武陵溪，心远人间路自迷。容膝不妨茅屋小，爱云聊放竹垣低。

书成药谱还亲校，钓罢鱼筐祇自提。一醉杜门閒蜡屐，任教风雨溅春泥。

作者简介：吴允禄，字天申。番禺人。琏次子。明世宗嘉靖二年（一五二三）进士。初授武选主事，出为湖广参政，擢按察使。免归。著有《九岩集》。清温汝能《粤东诗海》卷二一、清道光《广东通志》卷二七六有传。